
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 25
din 30 ianuarie 2014
privind modificarea şi completarea unui contract de asociere în participaţie

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 209/08.01.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile Hotărârii Consiliului Local Sighişoara nr. 180/27.10.2011, prin care s-a aprobat asocierea în participaţiune a Municipiului Sighişoara cu Fundaţia Mihai Eminescu Trust, cu sediul în Municipiul Sighişoara, str. Cojocarilor, nr. 10, în vederea continuării şi dezvoltării proiectului de restaurare şi amenajare a Turnului Cojocarilor, ca spaţiu public educaţional şi expoziţional, contractul de asociere în participaţie urmând să fie supus spre aprobare Consiliului local;

Având în vedere contractul de asociere în participaţie nr. 23875/9113/2011, încheiat între Municipiul Sighişoara şi Fundaţia Mihai Eminescu Trust, având ca obiect al asocierii continuarea şi dezvoltarea proiectului de restaurare şi amenajare a Turnului Cojocarilor, ca spaţiu public educaţional şi expoziţional, aprobat prin Hotărârea Consiliului Local Sighişoara nr. 189/24.11.2011;

Având în vedere adresa nr. 2125/07.01.2014, înregistrată la Municipiul Sighişoara sub nr. 147/07.01.2014, formulată de Fundaţia Mihai Eminescu Trust, cu referire la modificarea şi completarea contractului de asociere în participaţie nr. 23875/9113/2011, întrucât a realizat lucrări de restaurare şi amenajare a Turnului Cojocarilor, s-a obligat să continue şi să dezvolte proiectul de restaurare şi amenajare a acestui turn, ca spaţiu public educaţional şi expoziţional, în contextul în care fundaţia nu realizează nici un venit economic din folosirea turnului, neavând nicio intenţie de a desfăşura o activitate economică;

Având în vedere prevederile art. 1949 - 1954 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 422/2001 privind protejarea monumentelor istorice, republicată, cu modificările şi completările ulterioare;

Având în vedere prevederile Legii nr. 50/1991, republicată, privind autorizarea executării lucrărilor de construcţii, cu modificările şi completările ulterioare;

Având în vedere prevederile Regulamentului General de Urbanism, aprobat prin Hotărârea Guvernului nr. 525/1996, republicată, cu modificările şi completările ulterioare;

Având în vedere Raportul de specialitate comun al Arhitectului Şef şi al Direcţiei Administrarea Patrimoniului, înregistrat cu nr. 208/08.01.2014, prin care se propune modificarea şi completarea contractului de asociere în participaţie nr. 23875/9113/2011, încheiat între Municipiul Sighişoara şi Fundaţia Mihai Eminescu Trust, îndeplinindu-se prevederile legale;
Având în vedere avizele favorabile ale tuturor comisiilor pe domenii de specialitate;
În baza art. 36 (2) lit. „c” şi „e”, (7) lit. „a” şi (9), art. 45 (3) şi a art. 115 (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:

Art. 1. Se aprobă modificarea şi completarea contractului de asociere în participaţie nr. 23875/9113/2011, încheiat între Municipiul Sighişoara şi Fundaţia Mihai Eminescu Trust, având ca obiect al asocierii continuarea şi dezvoltarea proiectului de restaurare şi amenajare a Turnului Cojocarilor, ca spaţiu public educaţional şi expoziţional, conform actului adiţional - anexa nr. 1, care face parte integrantă din prezenta hotărâre.

Art. 2. Se mandatează Primarul municipiului cu semnarea actului adiţional pentru modificarea şi completarea contractului de asociere în participaţie nr. 23875/9113/2011, menţionat la art. 1 din prezenta hotărâre.

Art. 3. Prezenta hotărâre se va comunica Fundaţiei Mihai Eminescu Trust, cu sediul în Municipiul Sighişoara, str. Cojocarilor, nr. 10.
Art. 4. Cu ducerea la îndeplinire a prevederilor prezentei hotărâri se încredinţează Primarul municipiului, aparatul de specialitate al acestuia şi Fundaţia Mihai Eminescu Trust.

Art. 5. Prin grija d-rei  Fleşariu Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  



Oprean Petru 

Contrasemnează/Avizat pentru legalitate

         SECRETAR,



         Anca Fleşariu

Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  1 ex. Direcţia Economică;

  1 ex. Direcţia Administrarea Patrimoniului;
  1 ex. Arhitectul Şef;

  1 ex. Fundaţia Mihai Eminescu Trust.

10 ex. 

A.F./G.V.

